賽牡丹

賽牡丹，又叫虞美人、包米罌粟、麗春花、錦被花、百般驕、，係罌粟科罌粟屬嘅1～2年生草本植物。原產歐洲同北亞地區，而家喺全球好多個地方都可以搵到。

佢嘅花語係生死別離、悲歌。

名

賽牡丹
呢隻花個樣有幾分似牡丹，所以有「賽牡丹」呢個名。

虞美人
自從古代將呢種花傳入中國之後，園藝家自然噉諗返古代歷史比較出名嘅霸王愛妻——虞姬而改成噉嘅名。

樣
成樖嘢有25～90cm高，梗直立兼有分枝，梗上有伸展嘅剛毛，好少見到冇毛。葉嘅樣好似窄嘅蛋或披針噉，羽状分裂，但裂片好似披針噉。花係單生品種，生喺梗同分枝頂，花蕾似橢圓形或蛋形，開花之前向下髧；花芯有好多雄蕊同一條大嘅雌蕊；有2嚿闊橢圓形嘅萼片；花瓣有4嚿，圓形或橢圓形噉，長25～45mm；開花之後，冚喺花蕾嗰兩嚿花萼好快甩落嚟；花色有4種，分別係紫、紅、白、粉紅、藍；每年3～5月開花，但花期凈得兩日。果係蒴果品種，好似倒立兼拉闊咗嘅蛋噉，長10～22mm，冇毛但有肋，不過好唔明顯。入面有好多粒籽，好似個腎噉，長大概1毫米。

用途
佢可以做盆景植物當花卉嚟睇。

藥用

成樖嘢同、花、果都可以做藥，可以醫咳、腹痛同痢疾呢啲病。

毒性
雖然賽牡丹比較靚，但佢成樖嘢有毒生物堿，一唔小心食咗佢，輕嘅會出現中樞神經中毒，重嘅命仔會隨時凍過水。

文化

京戲

相傳西楚霸王項羽喺楚漢戰爭輸咗而俾漢軍圍實嗮。項羽知自己好難突出重圍，就日日同虞姬一齊蹓夜飲餐飽。咁啱得咁嘺，聽到四面楚歌之後同虞姬一齊喊住唱歌，從而形成嗰個時期最慘嘅愛情故事——「霸王別姬」，後嚟首歌傳咗成千年都未停過，成為京戲嘅一部分。

和平紀念日
喺和平紀念日紀念活動，會戴住賽牡丹喺心口前面嚟表示紀念。

國花
喺歐洲，賽牡丹係比利時國花。

冰島虞美人同罌粟、賽牡丹嘅區分
冰島虞美人同罌粟、賽牡丹經常俾人搞亂，因為花型相類似，但兩者實情差好遠。

有關嘅書
 中国少年儿童百科全书 自然·环境 第426页　浙江教育出版社 ISBN 7-5338-1946-2/G·1942

虞美人 Papaver rhoeas L. 中国植物物种信息数据库
  虞美人 Papaver rhoeas L. 中国植物志
 虞美人 Yumeiren 藥用植物圖像資料庫 (香港浸會大學中醫藥學院) 
 虞美人 大树林

罌粟屬
類:草本植物
類:花卉
類:藥用植物
類:有毒植物